**ADATKEZELÉSI ÉS ADATVÉDELMI SZABÁLYZAT**

A **Magyar Aktuárius Társaság** (székhely: 1062 Budapest, Andrássy út 93, bírósági nyilvántartási száma: 01-02-0006425, adószám: 18076712-1-42, képviselő: Pásztor Gábor ügyvezető, törvényes képviselő) (továbbiakban: Adatkezelő) a jogszabályi rendelkezéseknek való maradéktalan megfelelés érdekében a jelen Adatkezelési és adatvédelmi Szabályzatot („Szabályzat”) alkotja.

Adatkezelő továbbá közzéteszi az „ADATVÉDELMI TÁJÉKOZTATÓ” című dokumentumot, mely jelen Szabályzattal együttesen érvényes.

Az Adatkezelő a felhasználók által nyújtott személyes adatokat, információkat a hatályos adatvédelmi jogszabályok *[az információs önrendelkezési jogról és az információszabadságról szóló 2011. évi CXII. Törvény, az Európai Parlament és a Tanács általános adatvédelmi rendelete: 2016/679 Rendelet (továbbiakban: Rendelet)]* teljes körű betartásával kezeli.

1. Alapfogalmak:

Személyes adat Azonosított vagy azonosítható természetes személyre vonatkozó bármely információ. Az a természetes személy azonosítható, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

Személyes adatok A faji vagy etnikai származásra, politikai véleményre,

különleges kategóriái vallási vagy világnézeti meggyőződésre vagy szakszervezeti tagságra utaló személyes adatok, valamint a természetes személyek egyedi azonosítását célzó genetikai és biometrikus adatok, az egészségügyi adatok és a természetes személyek szexuális életére vagy szexuális irányultságára vonatkozó személyes adatok.

Adatkezelés A személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így

* gyűjtés,
* rögzítés,
* rendszerezés,
* tagolás,
* tárolás,
* átalakítás vagy
* megváltoztatás,
* lekérdezés,
* betekintés,
* felhasználás,
* közlés
* továbbítás,
* terjesztés
* vagy egyéb módon történő hozzáférhetővé tétel útján, összehangolás vagy összekapcsolás,
* korlátozás,
* törlés,
* megsemmisítés;

Profilalkotás Személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előre jelzésére használják.

1. Adatkezelés célja, terjedelme, időtartama
2. A személyes adatok kezelője az **Magyar Aktuárius Társaság** (székhely: 1062 Budapest, Andrássy út 93., bírósági nyilvántartási száma: 01-02-0006425, adószám: 18076712-1-42).
3. Az adatkezelésre Adatkezelő tagjainak nyilvántartása, a tagoknak nyújtott szolgáltatások biztosítása, valamint a tagságra jelentkezők taggá válásával kapcsolatos eljárás érdekében kerül sor. A szervezet kizárólag tagjai, valamint a taggá válni szándékozó személyek tekintetében kezel adatot, harmadik személyek számára a jelen szabályzatban külön rögzített rendezvényszervezési feladatait meghaladóan nem nyújt szolgáltatást, és nem kezel adatot.
4. Adatkezelő tagjai és tagjelöltjei tekintetében az adat tulajdonosának hozzájárulásával az alábbi személyes adatokat tarthatja nyilván: név, születési név, anyja neve, születési helye és ideje, lakcíme, levelezési címe, elektronikus levelezési címe, telefonszáma, iskolai végzettsége, képzettségére vonatkozó adatok, szakmai előéletre vonatkozó adatok, munkahelyre vonatkozó adatok. Ezt meghaladóan adatkezelő tagjai és tagjelöltjei tekintetében nyilván tarthatja, hogy az adott személy a társaságnak tagjelöltje-e, vagy minősített, vagy tiszteletbeli, vagy támogató tagja-e, valamint nyilván tarthatja a tagnak a társaságban betöltött tisztségeire, bizottsági illetve munkacsoporti tagságaira vonatkozó adatokat, valamint az adatkezelő www.actuary.hu weboldalának regisztrált felhasználókénti használatához szükséges felhasználói név és jelszó adatokat.
5. Adatkezelő az általa szervezett biztosítási matematikus szakmai rendezvényeken történő részvételt tagjain kívül harmadik személyek számára is biztosítja. A rendezvényekre történő jelentkezés céljából az adat tulajdonosának hozzájárulásával az alábbi adatokat tarthatja nyilván: érintett neve, születési neve, születési helye és ideje, lakcíme, elektronikus elérhetősége, telefonszáma, bankszámlaszáma, a jelentkező neme, vegetáriánus-e, nyugdíjas-e, preferált szobatárs neve.
6. Adatkezelő csak olyan személyes adatot kezel, amely az adatkezelés céljának megvalósulásához, tehát a tagi és tagjelölti nyilvántartáshoz, valamint rendezvényszervezési feladatok esetén a rendezvényre történő regisztrációhoz elengedhetetlen, illetve a cél elérésére alkalmas. A személyes adatokat csak a cél megvalósulásához szükséges mértékben és ideig kezeli. Az érintett által megadott személyes adatokat az adatkezelési cél megvalósulásáig, vagy ellehetetlenüléséig, illetve – a kötelező adatkezelés esetét kivéve – az érintett által kezdeményezett törlés időpontjáig kezeljük.
7. Adatkezelő rögzíti, hogy honlapján a tagjainak nevét közzéteheti, amelyhez a jelen szabályzatban foglaltak szerint az érintettek külön, írásbeli hozzájárulását előzetesen beszerzi. Amennyiben valamely tag nem járul hozzá nevének közzétételéhez, az Adatkezelő a tag nevére vonatkozó adatot nem közölheti honlapján.
8. A jogszabályi előírásoknak megfelelően az érintett által megadott személyes adatokat (ideértve a különleges ill. egészségügyi adatokat is) az érintett kifejezett hozzájárulása nélkül – jogszabályi kifejezett felhatalmazás hiányában – Adatkezelő senkinek sem továbbítja, és nem hozza nyilvánosságra.
9. A [www.actuary.hu](http://www.actuary.hu) honlap látogatásakor Adatkezelő web- szervere automatikusan rögzít bizonyos adatokat a látogatásról (pl. IP cím, melyik oldalról látogatta meg az oldalt, böngésző típusa, megtekintett oldalak, látogatás ideje és időtartama).
10. Fentiek alapján a kezelt adatok körébe tartozik: felhasználónév, jelszó, név (születési név), e-mail cím, telefonszám, hírlevél feliratkozási hozzájárulás, regisztráció dátuma és időpontja, IP cím, melyik oldalról látogatta meg az oldalt, böngésző típusa, megtekintett oldalak, látogatás ideje és időtartama.
11. Adatkezelő az adatkezelési tevékenységet díjmentesen végzi.
12. Adatkezelés jogalapja
13. A személyes adatok kezelésére a Rendelet 6. cikk (1) a) pontja alapján az érintett hozzájárulásával kerülhet sor.
14. A hozzájárulásnak egyértelműnek, önkéntesnek és megfelelő-, a tagoknak, valamint tagjelölteknek adott írásbeli leíráson, vagy a honlapon szereplő- tájékoztatáson alapulónak kell lennie. Az Adatkezelő köteles igazolni az érintett fentieknek megfelelő hozzájárulását.
15. Az érintett a hozzájárulását bármikor jogosult visszavonni, azzal, hogy a visszavonás nem érinti a hozzájáruláson alapuló, visszavonás előtti adatkezelés jogszerűségét.
16. Adatbiztonság, adatok megismerésére jogosultak
17. Adatkezelő mindent megtesz az adatok biztonsága érdekében, ideértve különösen a jogosulatlan hozzáféréstől való védelmet, továbbá védelmet a megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, az alkalmazott technika megváltoztatásából fakadó hozzáférhetetlenné válás ellen. Az adatok biztonsága érdekében az Adatkezelő meghoz minden olyan technikai és szervezési intézkedést, amelyek törvény, valamint az egyéb adat- és titokvédelmi szabályok érvényre juttatásához szükségesek.
18. Az adatok megismerésére jogosultak az Adatkezelő részéről az alábbi személyek:

- ügyvezető,

- vezetőség tagjai,

- felügyelő bizottság tagjai,

- titkár,

- Adatkezelő szervezet Alapszabályában, illetve szervezeti és működési szabályzatában meghatározott bizottságainak megválasztott tagjai,

- az Adatkezelő szervezet vezetősége, illetve az ügyvezető által létrehozott bizottságok vagy munkacsoportok megbízott tagjai,

- honlap adminisztrátorai.

Adatvédelmi kérdésekkel a Társaság ügyvezetőjéhez fordulhatnak (president@actuary.hu).

1. Adatkezelő adatai, elérhetősége
2. **Magyar Aktuárius Társaság**

székhely: 1062 Budapest, Andrássy út 93.

Bírósági nyilvántartási száma: 01-02-0006425

Bejegyző bíróság megnevezése: Fővárosi Törvényszék

Adószám: 18076712-1-42

Elektronikus elérhetőség: [ugyvez@actuary.hu](mailto:ugyvez@actuary.hu); [president@actuary.hu](mailto:president@actuary.hu)

1. Sütik („cookies”) használata az Adatkezelő honlapján
2. Adatkezelő a [www.actuary.hu](http://www.actuary.hu) honlap üzemeltetése kapcsán fenntartja a jogot az ún. tracking technológiák (mint a sütik) használatára annak érdekében, hogy felmérje, hogyan használják a látogatók a honlapot. Ezek a technológiák segítik a honlap használhatóságának fejlesztését, működtetését.
3. A sütik alkalmazása esetén az Adatkezelő - az adatkezelés céljára is kiterjedő- tájékoztatást ad, és hozzájárulást kér a honlap látogatóitól.
4. A honlap a jelen szabályzat kiadása idején nem használ sütiket.
5. Érintettek jogorvoslati lehetőségei
6. **Felügyeleti hatóságnál történő panasztételhez való jog**

Felügyeleti hatóság:

Nemzeti Adatvédelmi és Információszabadság Hatóság (NAIH) (továbbiakban: Hatóság)

1125  Budapest, Szilágyi Erzsébet fasor 22/c

1. **Hatósággal szembeni bírósági jogorvoslathoz való jog**

Amennyiben a Hatóság nem hoz döntést a panasszal kapcsolatban, vagy 3 hónapon belül nem ad azzal kapcsolatban tájékoztatást, úgy az érintettnek lehetősége van bírósághoz fordulni.

1. **Adatkezelővel/adatfeldolgozóval szembeni bírósági jogorvoslathoz való jog**

A hatósági eljárástól és más eljárásoktól függetlenül bírósághoz fordulhat az érintett az Adatkezelő és az adatfeldolgozó ellen az Adatkezelő/- feldolgozó tevékenysége helye szerinti bíróság előtt.

A pert az érintett tartózkodási helye szerinti tagállam szerinti bíróságon is meg lehet indítani.

1. **Kártérítéshez való jog**

Vagyoni és nem vagyoni károkért az Adatkezelő felelős. Több adatkezelő/- feldolgozó egyetemlegesen felel az okozott kárért, egymás között pedig felelősségük mértékében számolnak el. Az adatfeldolgozó azonban csak akkor felel a bekövetkezett kárért, ha eltért az utasításoktól vagy vétett az adatfeldolgozókra vonatkozó szabályok ellen.

1. **Közigazgatási bírság**

Az eset körülményei alapján a Rendelet 83. cikkében foglalt keretek között állapítják meg az összegét.

1. **Adatvédelmi incidens**

Személyes adat jogellenes kezelése vagy feldolgozása esetén bejelentési kötelezettség keletkezik a felügyelő hatóság felé. Az adatkezelő indokolatlan késedelem nélkül – ha lehetséges, legkésőbb 72 órával azután, hogy az adatvédelmi incidens a tudomására jutott – megteszi a bejelentést a felügyeleti hatóságnak kivéve, ha az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve.

1. Hatály
2. Jelen Szabályzat a keltezéssel lép hatályba és ezt követően visszavonásig vagy megváltoztatásig hatályban marad.

Kelt: Budapest, 2018. május 25.

Magyar Aktuárius Társaság

Képviseli: Pásztor Gábor ügyvezető

|  |  |  |
| --- | --- | --- |
| A szabályzatot kiadta | A szabályzat kiadásának ideje | A szabályzat verziószáma |
| Pásztor Gábor | 2018. május 25 | 1.0 |
|  |  |  |
|  |  |  |
|  |  |  |